ক্ষমতাসীন দলের অন্ধ ও গৃহপালিত ভৃত্য কাম বুদ্ধি-ব্যবসায়ীরা বলবেন মসনদে আওয়ামী সরকার আছে বলেই নিহতের সংখ্যা ৪২এ সীমাবদ্ধ রাখা গেছে। বিরোধী দল থাকলে এ সংখ্যা ৪২০ পর্যন্ত পৌঁছাতে পারত। নিহত যাত্রীদের কারও যদি বিএনপি জামাতি সীল থাকে সরকারী হিসাবে সংখ্যাটা ৪২ হতে কমে আসতে বাধ্য। প্রতিপক্ষের ওরা নিশ্চয় মানুষ নয়, ওদের লগি বৈঠা দিয়ে মারা যেমন ফরজ তেমনি ফরজ রাস্তাঘাটের অপমৃত্যু । এক কথায়, সবকিছুর মুলে আছে মাননীয়া প্রধানমন্ত্রীর সুশাসন আর উন্নয়ন তৎপরতার সফল বাস্তবায়ন। দলীয় নেত্রীকে কথার মোসাহেবি  দিয়ে যারা মন্ত্রী এমপি হওয়ার ধান্ধায় আছেন তাদের কেউ হয়ত নতুন কোন উপাধি নিয়ে হাজির হবেন নেত্রীর দরবার। পদক আর ভুষণেরর ব্যাপারে নেত্রীর উদারতার কথা কমবেশি সবার জানা আছে।